เคทีซีอัดโปรโมชั่นมัดใจกลุ่มไฮเอนด์
เคทีซีลุยเอาใจกลุ่มลูกค้าระดับไฮเอนด์ ส่งโปรโมชั่นพิเศษสำหรับคอช้อปและนักเดินทาง
7 ม.ค. 2556

เคทีซีลุยเอาใจกลุ่มลูกค้าระดับไฮเอนด์ ส่งโปรโมชั่นพิเศษสำหรับคอช้อปและนักเดินทาง
นายธีรพจน์ โชคอนันตัง ผู้ช่วยประธานเจ้าหน้าที่บริหาร สายงานธุรกิจบัตรเครดิต “เคทีซี” หรือ บริษัท บัตรกรุงไทย จำกัด (มหาชน) กล่าวว่า เคทีซีเปิดศักราชต้อนรับปีใหม่ออกแคมเปญมัดใจสมาชิกกลุ่มไฮเอนด์ที่มีไลฟ์สไตล์แตกต่าง รวมถึงชื่นชอบการท่องเที่ยวอย่างมีระดับ ด้วยการมอบสิทธิพิเศษสุดเอ็กซ์คลูซีฟ
สำหรับสมาชิกบัตรเครดิตเคทีซี วีซ่า อินฟินิททุกประเภท และบัตรเครดิตเคทีซี-รอยัล ออร์คิด พลัส เวิลด์ มาสเตอร์การ์ด รับคะแนนสะสม KTC Forever Rewards พิเศษ 2 เท่า เมื่อใช้จ่ายผ่านบัตรฯ ในประเทศตั้งแต่วันที่ 1 มกราคม – 28 กุมภาพันธ์ 2556 และรับเพิ่มคะแนนสะสม KTC Forever Rewards เป็น 3 เท่า เมื่อซื้อบัตรโดยสารเครื่องบินผ่านศูนย์บริการการเดินทางและท่องเที่ยวสำหรับสมาชิกบัตรเคทีซี (KTC World Travel Service Center) หรือ บริษัท เวิลด์ เอ็กซ์พลอเรอร์ จำกัด และใช้จ่ายผ่านบัตรฯ ในต่างประเทศช่วงระยะเวลาเดินทางเดียวกันกับที่ได้ระบุไว้ในบัตรโดยสารฯ พร้อมรับบริการ Best Airfare Guarantee รับประกันราคาบัตรโดยสารเครื่องบินที่ดีที่สุดอีกด้วย
นอกจากนี้ สำหรับสมาชิกบัตรเครดิตเคทีซี วีซ่า อินฟินิท ทุกประเภทยังได้รับสิทธิพิเศษสำหรับการช้อปปิ้งสุดคุ้ม Korea Airport DFS Promotion (Seoul) รับส่วนลด 5-15% ที่ Lotte Duty Free ทุกสาขาในประเทศเกาหลี ทั้งสาขาที่ downtown และสนามบิน พร้อมรับส่วนลดเพิ่ม 5% สำหรับเทศกาลลดราคา (สินค้าลด 30% ขึ้นไปไม่สามารถร่วมรายการ) วันนี้ – 14 กุมภาพันธ์ 2556
และหากช้อปที่ Japan Duty Free สนามบินนาริตะ รับส่วนลด 10% เมื่อมียอดใช้จ่ายผ่านบัตรฯ ตั้งแต่ 10,000 เยนต่อเซลส์สลิป วันนี้ – 28 กุมภาพันธ์ 2556 รวมทั้งที่ Chic Outlet Shopping 9 แห่งในทวีปยุโรป รับบัตร VIP พร้อมรับส่วนลด 10% ที่ วันนี้ – 28 กุมภาพันธ์ 2556